E oficial! După multe săptămâni de zvonuri, vedetele au confirmat că formează un cuplu. Atât el, cât și ea au distribuit în mediul online imagini romantice din vacanța pe care au organizat-o la Madrid, în Spania. În ciuda popularității de care se bucură, puțini fani i-ar fi visat împreună. Foto
Se împlinesc câteva săptămâni de când în spațiul public circulă tot felul de zvonuri privind o relație romantică neașteptată în showbizul românesc. Ultimele fotografii încărcată pe conturile vedetelor de pe rețelele sociale nu au făcut decât să alimenteze informațiile neîntemeiate – până acum.
După ce a publicat mai multe story-uri pe Instagram în care apare ca fiind în vacanță la Madrid, fanii lui Horațiu Moldovan au reacționat. E cât se poate de limpede! Sportivul și iubita lui își petrec vacanța împreună în capitala Spaniei. Chiar el a făcut ulterior anunțul, într-un mod cu totul elegant.
Nu se cunosc foarte multe informații despre relația amoroasă pe care Horațiu Moldovan, portarul echipei naționale de fotbal a României, o are cu cântăreața Gabriela Amzaru, zisă și Aza. Îi despart doar doi ani, el fiind în vârstă de 26, iar ea având 24 de ani.
Gabriela Amzaru a fost cea care a publicat primele story-uri pe Instagram de la Madrid. Apoi, Horațiu Moldovan a făcut publică o fotografie în care apare împreună cu iubita lui, fără să folosească niciun cuvânt, doar un emoticon cu o inimioară roșie. Nu doar acest lucru a confirmat zvonurile.
După fotografia în care apar împreună, Gabriela Amzaru a înregistrat un videoclip în care portarul naționalei se chinuie să o sărute – și reușește! Nimeni nu poate interpreta diferit legătura dintre cele două vedete din showbiz: sportivul și cântăreața formează un cuplu frumos și par fericiți.
Horațiu Alexandru Moldovan are 26 de ani și s-a născut în Cluj-Napoca. S-a făcut remarcat în fotbalul românesc, fiind portar al echipei naționale a României. Pe 24 ianuarie 2024 însă, a semnat cu Atlético de Madrid, contractul urmând să expire pe 30 iunie 2027, potrivit informațiilor din spațiul public.
Pe de altă parte, Gabriela Amzaru s-a obișnuit să fie în atenția publică mai mult decât iubitul său, prin prisma activității sale profesionale. Tânăra de 24 de ani, cunoscută drept Aza, este cântăreață și totodată vedetă de televiziune. Anul trecut a participat la show-ul Splash! Vedete la apă.
O informație importantă pentru publicul larg ar fi faptul că tânăra a avut, timp de doi ani de zile, o relație romantică cu un alt fotbalist. A fost iubita lui Dragoș Nedelcu, care a câștigat titlul cu Farul lui Gică Hagi. Cei doi s-au despărțit în anul 2022, explicând că lucrurile nu decurgeau bine pentru ei.